གཞི་རིམ་སློབ་གསོ་རོགས་སྐྱོར་ཚོགས་པ་ནི་མཚོ་སྔོན་མི་རིགས་སློབ་ཆེན་བོད་རིག་པའི་སློབ་གླིང་དུ་ཉིས་སྟོང་བཅུ་ལོའི་ཟླ་དྲུག་པའི་ནང་མི་རིགས་ཀྱི་རིག་གནས་ལ་དུངས་བ་ཟབ་ཅིང་འགན་ཁུར་གྱི་འདུ་ཤེས་ཡོད་པའི་དགེ་རྒན་ཆེ་གཞོན་འགྱུར་མེད་ལགས་ཀྱིས་གཙོ་ཁྲིད་ཀྱི་ནུས་པ་བཏོན་ཅིང་སློབ་གསོའི་མིག་རྒྱང་རིང་ཞིང་སློབ་ཆེན་པའི་འོས་འགན་ཕྲག་ཏུ་འཁུར་ནུས་ལ་ལ་རྒྱའི་དཔུང་བ་སྲོག་རྩར་གྱུར་བའི་བོད་རིགས་སློབ་ཆེན་པ་འགས།སྤྱིར་ན་བོད་ཀྱི་སློབ་གསོ་དང་མི་རིགས་རིག་གནས་ཉམས་རྒུད་དུ་འགྲོ་བ་དང་སྒོས་སུ་མི་རིགས་རང་ཉིད་ཀྱི་སྲོག་རྩར་གྱུར་བའི་སྐད་དང་ཡི་གེ་ཉམས་ཉེན་ཚབས་ཆེན་དུ་འགྲོ་བཞིན་པའི་དཔའ་ལུང་དང་དཔའ་རིས་སོགས་གཙོ་བྱས་པའི་ལུང་བ་དག་ཏུ་བོད་སྐད་ཡིག་ཉམས་པ་སོར་ཆུད་དང་མ་ཉམས་གོང་འཕེལ་གཏོང་བའི་ལས་འདི་དང་དུ་བླངས་ནས་བཙུགས་པ་ཡིན་ལ།ཚོགས་པ་བཙུགས་ནས་ད་ཕན་བར་ཕྱི་ཕྱོགས་སུ་དང་བླངས་དགེ་རྒནལྷག་གིས་གཞི་རིམ་ས་ཁུལ་གྱི་སློབ་མལྷག་ལ་བོད་ཡིག་འབྲི་ཀློག་ནས་སུམ་རྟགས་དག་གསུམ་བར་དུ་སློབ་ཁྲིད་བྱས་པ་དང་།སྔ་ལོ་ནས་ད་དུང་བོད་ཀྱི་སྐོར་བྲོ་གཙོ་བྱས་པའི་རིག་རྩལ་གྱི་སྐོར་ཡང་སློབ་ཁྲིད་ཀྱི་གྲས་སུ་བཞག་ཡོད།སློབ་གྲྭའི་ནང་ཁུལ་དུ་བོད་རིག་པའི་སློབ་གླིང་གི་སློབ་མ་གཙོ་བྱས་བོད་རིགས་སློབ་མ་ཡོངས་ལ་ཕ་སྐད་གཙང་མ་སྨྲ་བ།རང་མོས་བགྲོ་གླེང་དང་དགེ་རྒན་ཆེན་མོ་གདན་ཞུའི་འཆད་ཁྲིད་སོགས་བྱ་འགུལ་རབ་དང་རིམ་པ་སྤེལ་དང་སྤེལ་བཞིན་ཡོད།ད་ལྟ་ཚོགས་མིཙམ་གྱིས་གྲུབ་པའི་སློབ་གྲྭའི་ཚོགས་པ་ཆེས་ཆེན་པོ་ཞིག་ཏུ་གྱུར་ཡོད།